cyanic-selkie/wikianc huggingface dataset:
Mustafa III
Bakgrunn
Han etterfulgte Osman III på tronen ettersom habns bror Mohammend, som gjalt for den fremtidige sultan, døde kort før. Ved sin tiltredelse lot han seg omlende av kalif Omars dverd, og demonstrerte dermed sin særlige interesse for rettsvesen og rettferdighet.
Sultan
Han var en energisk og oppmerksom hersker som forsøkte å modernisere arméen og innenriksadministrasjonen for å opphøye riket til de vesteuropeiske stormaktenes nivå. Den osmanska stat hadde imidlertid forfalt såpass at forsøk til reform i mindre skala bare ble en dråpe i havet, mens større planer om å forandre det administrative status quo som rådde umiddelbart vekket de konservative janitsjarernes og imamenes misnøye til på grensen for åpent opprør. Mustafa anskaffet ikke desto mindre utenlandske militæres tjenester for å påbegynne reformer av infanteriet og artilleriet.
Sultanen beordret også grunnleggelsen av akademier for matematikk, navigasjon og naturvitenskap.
Ved Istanbul lot han bygge en ny forstad. I 1759 igangsatte han byggingen av Laleli-moskeen. I hans regjeringstid ble store deler av hans hovedstad ødelagt av fire større jordskjelv i 1766 og 1767. For gjenoppbyggelsen stilte han til rådighet store deler av sin private formue. Han gjenreiste Fatih-moskeen og Eyüp-Sultan-moskeen.
Han gjenopptok planleggingen av en kanal fra Iznik-bukten og Svartehavet, og planlegging av en kanal mellom Rødehavet og Suez ved Middelhavet.
Han var seg vel bevisst sitt rikes militære svakhet. Derfor forsøkte Mustafa iherdig å unngå krig. Hen han klarte ikke å forhindre den russisk-tyrkiske krig 1768–1774, som han etter russiske aggresjoner i det sørlige Polen så seg nødt til å starte. Krigen endte med osmanenes nederlag. De ble tvunget til å oppgi sin makt over blant annet Krimhalvøya i freden i Kutschuk-Kainardji i år 1774, rett etter sultanens død i Topkapipalasset.
I en brevveksling mellom Voltaire og Katarina den store ble Mustafa III konsekvent gjort til latter, og Voltaire kalt ham «fet og uvitende».
Mustafa hadde to sønner, Selim III og Mehmet. Han hadde også fem døtre.
Puducherry (distrikt)
Puducherry (tamilsk: புதுச்சேரி ) er et distrikt i det indiske forbundsterritoriet Puducherry. Administrasjonssenteret ligger i Puducherry.
Demografi
Ved folketellingen i 2011 var det 946,600 innbyggere i distriktet, mot 735,332 i 2001. Den urbane befolkningen utgjør 69,13 % av befolkningen.
Barn i alderen 0 til 6 år utgjorde 10,08 % ved folketellingen i 2011 mot 11,86 % i 2001. Antallet jenter i den alderen per tusen gutter var 969 i 2011 mot 967 i 2001.
Konfliktåret 1934
Dødsfall
…
Queluz (São Paulo)
Queluz er en kommune i delstaten São Paulo i sørøstregionen av Brasil.
Befolkningen i 2003 var 9544, befolkningstettheten var 38.33/km ² og området i kommunen er på 249 km². Området mot nordøst markerer grensene med to andre stater, Minas Gerais i nord og Rio de Janeiro i øst.
Suzuki Harunobu
Suzuki Harunobu (med japanske skrifttegn 鈴木春信) (født i 1720-årene, død 1770) var en japansk tresnittkunstner.
Annet
Harunobu har fått et krater oppkalt etter seg på Merkur, Harunobu-krateret.
Kim Seong-jip
Kim Seong-jip (født 13. januar 1919, død 20. februar 2016) var en sørkoreansk vektløfter som deltok i de olympiske leker 1948 i London, 1952 i Helsingfors og 1956 i Melbourne. Kim vant en olympisk bronsemedalje i vektløfting under Sommer-OL 1948 i London. Han kom på tredjeplass i den tredje tyngste vektklassen, mellomvekt opp til 75,0 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. Kim løftet sammenlagt 380,0 kilo, 10,0 kilo mindre enn gullvinneren Frank Spellman fra USA.
Country-pop
Country-pop er en musikksjanger innen countrymusikken som ble fullt utviklet på 1970-tallet, men som startet opp som en pop-inspirert endring (en musikalsk flørt mellom to sjangre) av den mer tradisjonell countrymusikken tidlig på 1960-tallet, godt hjulpet av gitaristen og produsenten Chet Atkins i begynnelsen. De første artistene som kom ut av denne nye sjangeren var Jim Reeves og Eddy Arnold, som litt senere ble fulgt opp av den kvinnelige countryartisten Patsy Cline. Senere dukker det opp flere, etter hvert som country pop tok over mer og mer salget til tradisjonell country.
Kim Seong-jip
Fire år senere, under Sommer-OL 1952 i Helsingfors, vant han en ny bronsemedalje i vektløfting i mellomvektklassen.
Hedevig Rosing
Hedevig Sophie Rosing (født 16. mai 1827 i Horsens i Danmark, død 30. november 1913 i Kristiania) var en dansk-norsk lærerinne for døvstumme og kvinnesaksforkjemper. Hun var den første kvinnen som ble medlem av en kongelig kommisjon i Norge, og den første kvinnen som fikk samme lønn som sine mannlige kolleger.
Liv og virke
Hedevig Rosing vokste opp i Danmark, der hennes norskfødte far Ulrik Fredrik Rosing (1776–1841) var sogneprest. Moren Ursula Sophie Lasson (1786–1838) var datter av generalen Ivar Christian Lasson.
Hun arbeidet som privatlærerinne og som lærerinne i folkeskolen i Danmark. I 1865 giftet hun seg med sin fetter, den norske kjemikeren Anton Rosing (1828–67), og kom dermed til Norge. To år senere ble hun enke, og skaffet seg ansettelse ved folkeskolen i Kristiania. I 1872 ble hun lærerinne ved Fredrik Glad Balchens døvstummeinstitutt, og etter å ha arbeidet der i åtte år, og etter en lengre utenlandsreise, åpnet hun i 1881 en egen privatskole for døvstumme. Hun planla først å opprette en liten familieskole, men oppga planen fordi hun ikke kunne få statsstøtte til en slik skole etter abnormskoleloven av 1881. Hun var bestyrerinne for skolen sin helt til 1895, da hun gikk av med den største pensjonen (1200 kr) som noensinne var bevilget en kvinne i Norge.
Hedevig Rosing var en aktiv kvinnesaksforkjemper i hele sitt voksne liv, og var hovedstyremedlem i Norsk Kvinnesaksforening og Landskvindestemmeretsforeningen rundt århundreskiftet. I 1885 bad Norsk Kvinnesaksforening regjeringen om å oppnevne en kvinne til kommisjonen som skulle forberede folkeskolelovene av 1889, og Hedevig Rosing ble utnevnt, som første kvinne til å sitte i en kongelig kommisjon. NKF-leder Aadel Lampe skrev at «i sitt politiske syn var hun nærmest konservativ, men hvor der gjaldt kvindernes frigjørelse og ret, der var hun radikal, med som hun var med liv og sjæl.
Rosing skrev flere bøker, og hennes Barnets første Bog oppnådde stor popularitet og utkom i mange opplag over en periode på flere tiår. Boken satte standarden for de senere ABC-bøkene for grunnskolen. Den ble også utgitt på nynorsk med tittelen Fyrste boka aat barnet, oversatt av Hans Seland.
Hun fikk Medaljen for borgerdåd i gull i 1907.
Hun er begravet på Vår Frelsers gravlund i Oslo sammen med ektefellen.
Peter Nicolay Ræder
Som diplomatsønn vokste han opp der foreldrene var stasjonert, i Belgia, Spania og Roma. Etter eksamen ved Oslo katedralskole og jusstudier gjennomførte han Utenriksdepartementets aspirantkurs. Han har vært ansatt i utenrikstjenesten fra 1973.
Peter Nicolay Ræder hører til slekten Ræder. Han er sønn av diplomatparet Gudrun Dorothea Martius (1908–1998) og Johan Georg Alexius Ræder (1905–1981), som blant annet var ambassadør i London. Peter er gift med Inger Melhuus (født 1945).
John Theophilus Desaguliers
John Theophilus Desaguliers (født 12. mars 1683 i La Rochelle Frankrike, død 29. februar 1744 i Covent Garden i London) var en fransk-engelsk protestantisk prest (Church of England), filosof, vitenskapsmann og oppfinner.
Bakgrunn
Desaguliers ble født i La Rochelle og ble innvandrer til England fra Frankrike. Han ble født inn i en protestantisk familie, og flyktet til England i en alder av elleve år i 1694 for å unnslippe konsekvensene av tilbakekallingen av ediktet i Nantes som ble opphevet i 1685.
Karriere
Han ble utdannet ved Christ Church i Oxford, og etterfulgte John Keill som foredragsholder i eksperimentell filosofi ved Hart Hall.
Desaguliers ble prest i Church of England. Etter oppfordring fra James Brydges, 1. Duke of Chandos, ble han sogneprest i St. Lawrence's i Little Stanmore. Den 14. oktober 1712 giftet Desaguliers seg med Joanna Pudsey, datter av William og Anne Pudsey av Kidlington, i nærheten av Oxford. De fikk fire sønner og tre døtre. Men bare to av disse barn overlevde barndommen: John Theophilus (1718–1751) ble uteksaminert fra Oxford University, utdannet seg til prest, og døde barnløs, mens Thomas Desaguliers (1721–1780) hadde en vitenskapelig og militær karriere.
Desaguliers var den franske losjens stormester frem til han i 1719 ble utnevnt til den tredje stormesteren av Den engelske storlosje.
Desaguliers ble medlem av Royal Society of London i 1714. Han ble presentert med Royal Societys høyeste utmerkelse, Copley-medaljen, tre ganger, første gang i 1734, for andre gang i 1736 og for siste gang i 1741 da denne æresbevisningen ble tildelt for hans oppdagelse av egenskapene til elektrisitet. Han studerte ved Oxford University før han ble ansatt som eksperimentell assistent til Isaac Newton. Han har blitt kreditert som oppfinneren av planetariet, på grunnlag av noen planer han hadde publisert.
Hoplia
Hoplia er en slekt av biller som hører til familien skarabider (Scarabaeidae). Slekten finnes ikke i Norge, men det er fire arter andre steder i Nord-Europa.
Utseende
Middelsstore (de nordeuropeiske artene 8–11 millimeter) biller, korte og kraftige, tilsynelatende hårløse biller. Kroppen er gjerne kledt med lyse skjell som gir dem et støvete utseende, noen ganger med en matt metallglans. Pronotum har jevnt rundede sider. Dekkvingene er litt avflatet oppå og dekker hele bakkroppen bortsett fra det siste leddet. Beina er forholdsvis lange.
Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.
Utbredelse
Slekten er utbredt i den palearktiske sone med tallrike arter i Asia. Det er også en god del arter fra andre økosoner som har blitt plassert i denne slekten, men det er uklart om de hører hjemme her.
Eivind Volder Rutle
Eivind Volder Rutle (født 20. januar 1979 i Ålesund) er forlagssjef for Forlaget Manifest.
Fra 2004 til 2010 jobbet han som prosjektleder i Foreningen !les. Fra mars 2010 til april 2012 var han festivalsjef for Oslo bokfestival. Fra 2012 har han vært forlagssjef og redaktør i Forlaget Manifest.
Rutle er en av drivkreftene bak kulturgruppa Opplysningskontoret, hvor han bl.a var en av forfatterne bak «ml – en marxist-leninistisk popmusikal!», «Sannheten om 2005 (og resten!)» og «Sannheten om 2006 (og alt annet!)».
Second Judicial District
Second Judicial District, også referert til som Division #2, er et tidligere statistikkområde og føderalt dommerdistrikt i Alaska. Opprinnelig omfattet distriktet landområder vest for en linje som gikk fra utløpet av elva Colville i nord til fjellet McKinley i sør, og videre sørvestover til Alaskahalvøya.
Området ble opprettet i distriktet Alaska den 6. juni 1900 som en av tre enheter med administrative funksjoner for rettssystemet. Under folketellingene fra 1910 til 1950 hadde distriktet også funksjon som statistikkområde. Dommersetet ble opprinnelig lagt til St. Michael, men ble senere flyttet til Nome.
I 1909 ble det etablert et fjerde dommerdistrikt med landareal tatt fra andre og tredje distrikt. Ved opprettelsen av territoriet Alaska i 1912 fikk distriktet en funksjon som overordnet enhet for valgdistrikter. I 1921 ble en del av landarealet nord for Kuskokwimbukta overført til fjerde dommerdistrikt.
Etter statsdannelsen i 1959 mistet dommerdistriktene mye av sin administrative betydning, og valgdistriktene ble de nye statistikkområdene. Den 20. februar 1960 ble Alaska omgjort til ett føderalt dommerdistrikt.
Helmut Kohls fjerde regjering
Helmut Kohls fjerde regjering var Forbundsrepublikken Tysklands regjering fra 18. januar 1991 til 17. november 1994. Den var en koalisjonsregjering mellom CDU/CSU og FDP, og ble ledet av forbundskansler Helmut Kohl (CDU).
Nina Hasselmann
Nina Hasselmann (født 31. mai 1986) er en tysk landhockeyspiller. Hun representerte landet sitt under Sommer-OL 2012 i London, der hun endte på sjuendeplass med det tyske landslaget.
Karaikal (distrikt)
Karaikal (tamilsk: காரைக்கால் மாவட்டம் ) er et distrikt i det indiske forbundsterritoriet Puducherry. Administrasjonssenteret ligger i Karaikal.
Demografi
Ved folketellingen i 2011 var det 200,314 innbyggere i distriktet, mot 170,791 i 2001. Den urbane befolkningen utgjør 49,01 % av befolkningen.
Barn i alderen 0 til 6 år utgjorde 10,77 % ved folketellingen i 2011 mot 12,50 % i 2001. Antallet jenter i den alderen per tusen gutter var 963 i 2011 mot 979 i 2001.
Remember Mary Magdalen
Remember Mary Magdalen er en amerikansk stumfilm fra 1914.
Handling
En utslitt kvinne angrer på alle feilene hun har gjort, og vender tilbake til fødebyen hvor foreldrene hennes bor. Hun finner dem på kirkegården. Men når hun går gjennom gatene, skyr de andre landsbyboerne henne. Nyheten spres raskt om at Magdalen har kommet tilbake.
En innbygger-komite oppfordrer en ny minister, og instruerer ham om å beordre kvinnen ut av byen deres. En prest blir snart valgt til å bære frem dette budskapet. Men den unge kvinnen forteller ham at dette er hennes hjem, og hun ønsker å bli værende der. Men byens sladder lar seg ikke stoppe så lett.
100-årsjubileet for Sarpsborgs gjenopprettelse
Forhistorien
Sarpsborg ble opprinnelig grunnlagt av kong Olav Haraldsson (den hellige) i 1016, men ble flyttet til Glommas munning etter å ha blitt brent ned til grunnen av svenskene i 1567 under den store nordiske krig. Den flyttede byen ble omdøpt til Fredrikstad i 1569, etter kong Frederik II av Danmark og Norge som godkjente flyttingen. Fra 12. september 1567 til 9. august 1839 hadde Sarpsborg ikke status som egen kjøpstad, og byprivilegiene ble videreført i det vi i dag kjenner som Gamlebyen i Fredrikstad. Sarpsborg fikk igjen kjøpstadsrettigheter med loven om Sarpsborgs gjenopprettelse 9. august 1839.
Jubileumsarrangementer
Hovedarrangementet foregikk på selve jubileumsdagen 9. august med besøk av kong Haakon VII. Jubileumsarrangementene ble for øvrig spredd utover hele året. Allerede 1. januar startet jubileumsfeiringen med festgudstjeneste i Sarpsborg kirke og påfølgende festmøte i Folkets Hus. Andre viktige arrangementer var en kulturhistorisk utstilling på Borgarsyssel museum, Olsokfeiringen med oppføringen av festspillet Alf i Borg og Sarpsborguken.
Sarpsborgs hjørnestensbedrift AS Borregaard feiret sitt 50-årsjubileum 18. juni 1939, og denne feiringen med avdukingen av Borregaardsmonumentet utgjorde også en viktig begivenhet i det store jubileumsåret.
2. verdenskrig brøt ut 1. september 1939 og la en demper på avslutningen av jubileumsåret. Sarpsborguken ble likevel gjennomført, men i mindre format enn planlagt.
Hovedkomiteen for 100-årsjubileet
Hovedkomiteen ble utnevnt i et formannskapsmøte 15. november 1937, og komiteen startet arbeidet sitt 25. november. Komiteen ble ledet av advokat Knut Bjørge, og de øvrige medlemmene var: Lærer Åmund Fidjeland, revisjonssjef S. Aarsund, byfogd Bjarne Didriksen, tannlege Ingebret Aas, kjøpmann Klaus Holtgaard, skreddermester Einar Lund, arbeider J. Karlsen Klevfoss, avdelingssjef Thorleif Stenseth, stadsingeniør Fr. Wisløff (erstattet av avdelingsingeniør Sigurd Engelsen 17/11-1938), rektor Jens Jenssen og redaksjonssekretær Bjarne Nygård.
Espen Løkeland-Stai
Espen Løkeland-Stai (født 7. mars 1973) er en norsk journalist. Han har vært utenriksredaktør og nyhetssjef i Klassekampen og nyhetsredaktør i Dagsavisen i fem år. Fra 2019 er han Brüssel-korrespondent for Khrono. Har vært sentralstyremedlem i Rød Ungdom og var leder 1999-2000.
Sammen med Svenn Arne Lie har han utgitt to bøker om landbrukspolitikk: En nasjon av kjøtthuer (2012) og ''Mellom bakkar og kjøttberg. Oppskrift på en ny matpolitikk'' (2019).
Give My Regards to Broad Street
Give My Regards to Broad Street er et soundtrack-album av Paul McCartney, utgitt i 1984. Albumet lå 12 uker på VG-lista med 4.-plass som beste plassering. Musikere som David Gilmour fra Pink Floyd og John Paul Jones fra Led Zeppelin, medvirker på dette albumet. Filmen Give My Regards to Broad Street ble en økonomisk katastrofe, men albumet solgte godt. Både albumet og filmen ble spilt inn i perioden november 1982 til juli 1983.
Sporliste
Alle sangene er skrevet av Paul McCartney, unntatt hvor annet er notert
Flyreise med skytevåpen og ammunisjon
De fleste typer ammunisjon til skytevåpen anses som svært lite eksplosivt, og dermed trygt for lufttransport. Ammunisjon med eksploderende eller brennende prosjektiler er derimot ikke tillatt å transportere. De forente nasjoner sine klassifikasjonssystemer UN Division og UN Number kategoriserer eksplosive materialer i henhold til brennhastighet og mengden eksplosiver, og FN har i denne sammenheng etablert et kategoriseringssystem spesielt for ammunisjon til skytevåpen. Disse systemene brukes sammen for å definere trygge mengder ammunisjon som kan fraktes ved ulike transportformer, inkludert sivile rutefly.
IATA-regler for ruteflyging
Uttrykkene '''Div. 1.4 S, FN-0012 og FN-0014''' betegner kategorier av ammunisjon som den IATA tillatelse at det fraktes på rutefly. Dette innebærer at hver passasjer kan ta med seg inntil 5 kg patroner i innsjekket bagasje, gitt at disse er av kaliber mindre enn 19.1 mm.
Pakking av ammunisjon og generell brannsikkerhet
Ammunisjon til skytevåpen anses generelt å utgjøre liten fare i tilfelle brann. Patronen vil ofte sprenge dersom den blir utsatt for ekstrem varme, men kulen vil få liten hastighet og ikke gå særlig langt. Klær til brannfolk vil generelt være tilstrekkelig for å stoppe fragmenter.
Imidlertid kan det oppstå farlige trykk dersom en patron blir lagret inni en lufttett metallbeholder under brann. Av denne grunnen anbefales det generelt at ammunisjonen transporteres i originale pappesker eller spesielle plastbokser beregnet for sikker transport.
UN Division
De fleste typer sivil ammunisjon til skytevåpen er klassifisert som UN Division 1.4S. Tallene 1.4 viser til en kategori i FN sitt klassifiseringssystem for frakt av eksplosive varer med lav fare for eksplosjoner, mens bokstaven S refererer til at emballasjen er laget på en slik måte at de ikke skal hindre nærvær av brannmenn. Divisjon 1.4S refereres til av IATA som følger:
UN Numbers
FN har kategorisert nær alle former for farlig gods, og kategoriene for eksplosive stoffer er oppført mellom tallene 0001 til 1000 i listen over UN Numbers. De mest relevante FN-tallene for transport av sivil ammunisjon er UN-0012 og UN-0014:
Lokale avvik fra IATA-regler
Lokale lover og regler kan avvike fra IATA-reglene ved å forby enkelte typer våpen eller ha spesielle regler for transport. Ulike lokale regler kommer noen ganger i konflikt med IATA sine egne regler. Flyselskaper kan også ha sine egne regler og prosedyrer som noen ganger er i konflikt med hverandre, med IATA-regler, eller med lokale lover og regler. For eksempel kan noen jurisdiksjoner kreve at skytevåpen og ammunisjon transporteres i separate forpakninger, mens andre jurisdiksjoner kan kreve at de transporteres i samme forpakning, og enten med eller uten vitale deler. Dette kan, avhengig av jurisdiksjon, løses ved hjelp av to eller flere separate forpakninger lagt inni en felles større forpakning. Noen jurisdiksjoner krever at vitale deler tas av skytevåpenet og transporteres separat, mens andre krever at hele våpenet transporteres i samme forpakning. På grunn av store variasjoner oppfordres reisende derfor om å sjekke alle relevante lover, forskrifter og praksiser avhengig av flyselskap, hvor man har avgang, destinasjon og eventuelle mellomlandinger. Ekstra tillatelser eller lisenser kan være nødvendig, og noen ganger må man for eksempel på forhånd søke om tillatelse fra flyselskap, tollvesen, og andre myndigheter både i destinasjon og transittlandene. Noen flyselskap tar ekstra betalt for å frakte våpen. I de tilfeller at våpen, våpendeler og ammunisjon må sendes separat varierer det også om man må betale et eller flere gebyr.
Pakking
Flybagasje utsettes normalt for store påkjenninger, og kan bli utsatt for røff behandling. For å beskytte våpen, optikk og tilbehør mot uhell anbefales det å bruke en hard koffert som tåler en støyt. Mange flyselskaper krever at det brukes en hard, låst koffert.
Våpen, våpendeler og ammunisjon tillates som hovedregel ikke som håndbagasje, og må istedet sjekkes inn som spesialbagasje.
Merking
Det er vanlig at flyselskapet merker alle kofferter som inneholder våpen, våpendeler eller ammunisjon med «firearms». Mangelfull merking kan føre til forsinkelser.
Det er viktig at kofferten med ammunisjon ikke merkes som «eksplosiv».
Enkelte flyselskaper anbefaler at man legger et ark med identifikasjon av eieren inni våpenkofferten i tilfelle kofferten kommer på avveie.
Utlevering
Våpenkofferter skal i henhold til regelverket utleveres i egen utlevering for spesialbagasje, og det skal da kreves identifikasjon samt at bagasjekvittering sjekkes mot bagasjelappen. Det hender imidlertid at kofferter med våpen og ammunisjon istedet kommer på bagasjebånd sammen med vanlig bagasje, men dette er ikke i henhold til regelverket.
U17-EM i fotball for menn 2009
U17-EM i fotball for menn 2009 ble arrangert i Tyskland i 2009.
Kane’s likemann
Kane’s likemann er en norsk roman, utgitt som bok nr. 32 i den 83 bind store serien om western-helten og US-marshalen Morgan Kane. Boka ble lansert i 1970, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
Boka kom ut i forlagets pocketserie Stjernebøkene, som Stjerne-bok nr. 406, kostet fire kroner og var den første Kane-boken der Hallbing introduserte Jesse Rawlins.
I boka figurerer Kane som forhenværende U.S. marshal, er i slutten av tredveårene og blir innblandet i en kamp om et oljefelt som har dukket opp mellom to stridende rancheiere. Kanes likemann Rawlins dukker opp i rollen som revolvermann på motsatt side, men lykkeligvis ordner det seg før de to får tatt livet av hverandre.
Romanfiguren Rawlins skulle figurere i flere av de kommende Kane-bøkene. Han var, for å bruke Hallbings egne ord, «novelle-typen. Kanes motsetning. Halt. Forsiktig. Human. Forståelsesfull.» Initiativet til å skape figuren kom fra Bladkompaniets forlegger Finn Arnesen, som mente de trengte en slags motpol til den dystre, humørløse Kane.
Når Hallbing utstyrte han med et kort og et normalt ben og tykk spesialstøvel var det trolig fordi Hallbing vinteren Rawlins ble skapt hoppet fra et hyttetak på Hadeland, ødela hælen og måtte opereres. Hallbing hinket rundt, og lot Rawlins halte inn i boka.
Mottagelsen av boka
Kane’s likemann kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. Fra 1969 hadde imidlertid forlaget merket en økende etterspørsel, og da Kane-serien for alvor slo an på tampen av 1970 måtte Kane’s likemann de neste årene trykkes i stadig nye opplag... Mens den fortsatt ble utgitt i Bladkompaniets opprinnelige pocket-serie kom boka i minst fire opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.
Kane’s likemann ble utgitt i Danmark i 1975 på Winther som Kanes ligemand, i England i 1976 på Corgi Books som Southern showdown og samme år i Finland på Otava som Väkivallan laakso. Island fikk sin utgave: Jafnokis Kanes.
Senere utgivelser
Da Bladkompaniet i 1991 ga ut serien på nytt besluttet man å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Kane’s likemann i et dobbeltbind, i bok nr, 24, sammen med Blod og gull. Da Bladkompaniet/Schibstedforlagene i årene 2002–2008 gjenutga bøkene i dobbet-pocket kom Uten nåde i 2006 som bok 46 i bind 45–46.
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom Kane’s likemann i 2013 som bok nr. 47, en utgivelse som i 2015 ble lansert som lydbok av Norsk lyd- og blindeskriftbibliotek, innlest av Jan Olav Simonsen.
Plasseringen som bok 47 i serien er også beholdt i senere utgivelser, som i Cappelen Damms lydbokversjon fra 2020, lest inn av Torgeir Reiten.
Barnelitterære priser
Barnelitterære priser omfatter en lang rekke små og store priser og utmerkelser for å belønne god barne- og ungdomslitteratur eller formidlinga av den. Prisene skal, som andre kultur- og kunstpriser, stimulere utøverne til å lage flere gode arbeider, skape offentlig oppmerksomhet om fagområdet og fremme salget av produktene.
Clyster rosaemariae
Clyster rosaemariae er en bille som hører til gruppen hornbiller i familien skarabider (Scarabaeidae).
Utseende
En middelsstor (30-35 millimeter), sylindrisk, blank, svart hornbille. Hannen har et lite horn i pannen og tre kraftige knøler på pronotum, området foran disse er uthulet med kraftig, tverr-rynket mikroskulptur. Dekkvingene har litt uregelmessige punktrader. Hunnen har to små knøler i pannen og knølene på pronotum er så vidt synlige. Pronotum er glatt og blankt hos begge kjønn.
Utbredelse
Arten er utbredt på Filippinene.
RIF
RIF kan vise til:
Liste over presidentene for Nordrhein-Westfalens landdag
Presidenten for Nordrhein-Westfalens landdag er leder for delstatens parlament.
Changpuek Kiatsongrit
Changpuek Kiatsongrit (thai: ช้างเผือก เกียรติทรงฤทธ, [t͡ɕʰaŋ.pʰɯa̯k kia̯.ti.soŋ.rit] f. 1966) er en thaibokser som har vunnet kamper mot Rick Roufus, Rob Kaman og Andy Hug.
Mestertitlene hans inkluderer:
Carhuaz (provins)
Carhuaz er en provins i regionen Ancash i Peru. Den grenser til provinsen Yungay i vest og i nord, til provinsene Asunción og Huari i øst og til provinsen Huaraz i sør. Provinsens UBIGEO er 0206 og hovedstaden er Carhuaz.
Politisk inndeling
Provinsen er delt inn i 11 distrikter.
Glassberget
Glassberget er en svensk film fra 1953, i regi av Gustaf Molander. Hovedrollene spilles av Hasse Ekman, Eva Henning, Gunn Wållgren og Margit Carlqvist.
Handling
Filmen kretser rundt den suksessrike artisten Stellan Sylvester. Han havner i en bilulykke og havner på sykehus i en lengre periode. Deretter oppdager han at den tidligere tilværelsen hans har vært veldig meningsløst og tomt.
På sykehuset møter han en sykepleier som heter Marta, som Stellan raskt forelsker seg i. Men når det viser seg at Marta allerede er forlovet, føles tilværelsen til Stellan enda mer meningsløst for ham.
Syretårnet
Syretårnet er et tidligere absorpsjonstårn plassert ved Rjukan Næringspark i Rjukan, Tinn kommune. Tårnet står i dag utendørs, er 23 meter høyt og består av store blokker av drammensgranitt med blåasbestfuger og 58 strekkbånd av jern med strekkfisk på hver av tårnets flate sider.
«Rjukan I»
Syretårnet er det siste gjenværende element av det første absorpsjonsanlegget knyttet til «Rjukan I», som startet produksjonen av ammoniumnitrat og «Norgesalpeter» i november 1911. Tårnet var opprinnelig ett av 32 slike granittårn og 14 jerntårn som var plassert i et 7 mål stort tårnhus. Sammen med Claus Nissen Riiber og Birger Fjeld Halvorsen gav den svenske kjemikeren Gunnar Elias Cassel ved Stockholms tekniske høyskole viktige bidrag til utviklingen av absorpsjonssystemet.
Det opprinnelige fabrikkanlegget «Rjukan I» besto blant annet av et ovnshus med åtte Birkeland-Eyde-ovner og 96 Schönherr-ovner, et kjelehus på 1 mål for kjøling av nitrogenoksidgass, en emballasjefabrikk på 2,5 mål samt pakkeri, verksteder, kontorer, lagre m.m. Mellom 1913-1916 ble produksjonen utvidet («Rjukan II») og anlegget fikk nå totalt 50 absorpsjonstårn.
Produksjonsanlegget ble i stor grad revet tidlig på 1980-tallet og erstattet av en ny salpetersyrefabrikk som var i drift til juli 1991. Sammen med en original AEG vannpumpe i pumpehuset, som leverte vann til produksjonen, er syretårnet det eneste av fast produksjonsutstyr som er bevart in situ på Rjukan. Av demontert produksjonsutstyr finnes skjoldet til en Birkeland-Eyde-ovn oppstilt i Kinoparken utenfor Folkets hus på Rjukan og en demontert synteseovn plassert på en jernbanevogn ved Mæl stasjon.
Radioåret 2022
Radioåret 2022 er en oversikt over hendelser, radioprogram, fødte og avdøde personer med tilknytning til radio i 2022.
Prix Radio 2022
Prix Radio ble utdelt 21. oktober 2022:
Abd-ul-Hamid I
Abd-ul-Hamid I (osmantyrkisk: عبد الحميد الأول, alternative romaniseringsmåter: Abdulhamid, Abdul Hamid eller Abdul-Hamid, født 20. mars 1725 i Konstantinopel, død 7. april 1789 samme sted) var den 27. sultanen av Det osmanske rike. Hans tronbestigelse var den 21. januar 1774.
Abd ül-Hamid regnes som en svak - men populær - hersker. Riket, som befant seg i en tilstand av både indre og ytre svakhet, måtte, etter et krig mot Russland som ble igangsatt før Abd ül-Hamids tronbestigning, slutte freden i Kutsjuk-Kajnardzji i år 1774, der man avsto en betydelig del av rikets besittelser ved Svartehavet. Abd ül-Hamid bekjempet senere framgangsrikt atskillige opprør i rikets fjernere provinser, men havnet mot slutten av sin tid atter i krig med Russland. Det pågikk fortsatt da han døde i 1789.
Bakgrunn
Han var sønn av sultan Ahmed III (1703–30). Hans mor var Rabia Şermi Sultan.
Abdülhamid ble holdt fengslet i kafes for det første av sine 42 leveår slik som skikken var for prosepektive tronfølgere, holdt der av sine fettere Mahmud I og Osman III og sin eldre bror Mustafa III. Han fikk sin tidlige utdannelse fra sin mor Rabia Şermi Sultan, som lærte ham historie og kalligrafi.
Sultan
Hans bakgrunn gjorde ham noe uforberedt på statsstyrets skikk og dermed medgjørlig for sine rådgiveres forskjellige opplegg. Samtidig var han også meget religiøs, og av natur pasifist. Ved hans trosbestigelse var statskassen såpass presset at han ikke kunne gi den vanlige donativ til janitsjarene. Krig var imidlertid brutt ut og han kunne ikke gjøre noe for å avbryte den. Etter ett år var nederlaget et faktum etter at tyrkerne tapte ettertrykkelig mot russerne i slaget ved Kozludzha. Dette førte til en utmykende fredsslutning den 21. juli 1774, med tapet av blant annet Krimhalvøya.
Til tross for sine nederlag ble Abdülhamid sett på som en av de mildeste og godhjertede av sultanene så langt. Han ledet brannvesenet under bybrannen i 1782. Blant muslimene i Konstantinopel var beundringen for hans personlige stil stor, og han var så religiøs at han fikk tilnavn som en «veli» (hellig). Han støttet opp om reformtiltak, fulgte med på styre og stell og samarbeidet vel med rikets statsmenn.
Han begynte også med reformer av hærvesenet. Han fikk satt høyrere utdannelseestandarder. Han prøvde å gjøre reformer av janitsjarkorpset og i flåtestyrkene. Han etablerte en ny artilleristyrke. Han foretok en telling av janitsjarenes rekker, og etablerte en keiserlig skipsingeniørskole.
Han arbeidet for å styrke det ottomanske styre over Syria, Egypt og Iraq; og lyktes å slå ned opprør i Syria og Morea. Men intet av dette kunne kompensere for tapet av Krimhalvøya.
Krig ble nok en gang erklært mot Russland i 1787 og det påfølgende år fikk Habsburgmonarkiet på russisk side. Svenskene og prøysserne gikk inn på osmanenes side, men bare med ord, ikke med militær innsats. Osmanene kjempet vel, men til slutt tapte de, og russerne inntok Özü i 1788 og massakrerte alle byens innbyggere.
I 1789 sendte Tipu Sultan, herskeren av Sultanatet Mysore, en stendeferd til den osmanske hovedstad Konstantinopel, og bad sultan Abdul Hamid I om øyeblikkelig assistanse mot Det britiske Ostindiakompanis styrker, og tilbød en forsvars- og angrepspakt. Sultan Abdul Hamid I informerte ambassadørene fra Sultanatet Mysore at Det osmanske rike hadde nok med å komme seg etter sine kriger i nord og vest.
Toliara (provins)
Toliara (også Toliary eller Tuléar) er en av Madagaskars seks provinser med et areal på 161 405 km² og en befolkning på 2 229 550 (juli 2001). Hovedstaden er Toliara.
Eksterne lenker
Bilder fra Toliara (Fransk)
Paederini
Paederini er en gruppe av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.
Utseende
Middelsstore (3 – 10 mm), slanke biller, mer eller mindre sylindrisk kroppsform. De fleste artene er mer eller mindre gul- eller brunaktige, men artene i slekten Paederus er mer fargerike i rødt og metallisk blått. Hodet er ganske stort, gjerne mer eller mindre firkantet, og skilt fra brystskjoldet (pronotum) ved en tydelig, smal "hals". Fasettøynene er vanligvis ganske små og antennene tynne. Antennene er festet under en "hylle" dannet av pannens fremkant. Brystskjoldet (pronotum) er gjerne lengre enn bredt, noen ganger smalere enn hodet. Dekkvingene er omtrent så lange som brystskjoldet, omtrent parallellsidige. Bakkroppen er lang og mer eller mindre sylindrisk, oftest kraftig punktert. Beina er vanligvis ganske korte, og, særlig hos den artsrike slekten Lathrobium, kraftige, tilpasset graving.
Levevis
Smalkortvingene er bakkelevende rovdyr som særlig finnes på litt fuktige steder. Artene i slekten Paederus flyr godt, enkelte andre arter har reduserte flygevinger og kan ikke fly.
Kjemisk forsvar
Artene i slekten Paederus er gildt farget i rødt og metallisk blått. Disse fargene er et signal om at billen er giftig, såkalt aposematisme. Dersom disse billene føler seg truet skiller de ut stoffet pederin, som hos mennesker fører til væskende sår om det kommer i kontakt med huden. På den andre siden tyder forskning på at pederin kan brukes medisinsk ved behandling av visse typer sår.
Maller
Maller er en orden strålefinnede fisker med stor variasjon mellom artene. De finnes i alle typer ferskvann. Noen arter fra familiene Ariidae og Plotosidae finnes også i saltvann. Størrelsen varierer fra den største ferskvannsfisken europeisk malle, til de aller minste, deriblant Ancistrus salgadae på 20 mm og den fryktede candiruen som blir 25 mm lang og regnes som den eneste virveldyr-parasitten som angriper mennesker.
Anatomi
Maller har ikke skjell. Alle artene, unntatt medlemmer av Malapteruridae (elektriske maller), har en sterk, hul giftpigg på ryggfinnen og brystfinnene.
I likhet med andre Ostariophysi har maller et webersk apparat i forbindelse med svømmeblæren. Dette kan de høre høyfrekvente lyder med og også bruke til selv å produsere lyd. Maller er fysostome, og noen kan bruke svømmeblæren som en enkel lunge. Det tillater dem å leve i oksygenfattige sumper og grunne innsjøer der andre fisker ikke trives. Noen maller kan også krype lengre avstander over fuktig land.
Systematikk og utbredelse
I 2003 regnet man med 35 familier av maller, men antallet er ustabilt fordi det taksonomiske arbeidet stadig gir ny innsikt. Oversikten over familier under må derfor sees som provisorisk:
Bruk av mennesker
Maller er en viktig matfisk over hele verden. Mange arter i gruppene harniskmaller og pansermaller er også populære akvariefisk.
Quintana (São Paulo)
Quintana er en kommune i delstaten São Paulo i sørøstregionen av Brasil.
Third Judicial District
Third Judicial District, også referert til som Division #3, er et tidligere statistikkområde og føderalt dommerdistrikt i Alaska. Opprinnelig omfattet distriktet landområder øst for en linje som gikk fra utløpet av elva Colville i nord til fjellet McKinley i sør, og videre sørvestover med deler av Alaskahalvøya.
Området ble opprettet i distriktet Alaska den 6. juni 1900 som en av tre enheter med administrative funksjoner for rettssystemet. Under folketellingene fra 1910 til 1950 hadde distriktet også funksjon som statistikkområde.
Dommersetet ble først lagt til Eagle, men det ble flyttet til Fairbanks i 1903. I 1909 ble dommersetet igjen flyttet til Valdez, ettersom et nytt fjerde dommerdistrikt ble opprettet. Etter en over femten år lang uenighet om dommersetets lokalitet, ble det til slutt flyttet til Anchorage i 1939 etter at fasilitetene i Valdez hadde brent ned til grunnen.
Ved etableringen av det fjerde dommerdistriktet, mistet distriktet landområdene i nordøst, og omfattet så landområder sør for Kuskokwimbukta. I 1921 ble det gjort en mindre justering av grenselinjen i vest, som ble trukket sørover til Bristolbukta, og i 1948 ble en del av grenselinjen i nordøst trukket noe sørover.
Ved opprettelsen av territoriet Alaska i 1912 fikk distriktet en funksjon som overordnet enhet for valgdistrikter, men etter statsdannelsen i 1959 mistet dommerdistriktene mye av sin administrative betydning, og valgdistriktene ble de nye statistikkområdene. Den 20. februar 1960 ble Alaska omgjort til ett føderalt dommerdistrikt.
Zhengzhou Xinzheng internasjonale lufthavn
Zhengzhou Xinzheng internasjonale lufthavn (forenklet kinesisk: 郑州新郑国际机场, pinyin: Zhèngzhōu Xīnzhèng Guójì Jīchǎng) er hovedflyplass for Zhengzhou i provinsen Henan i Folkerepublikken  Kina.
Xinzheng lufthavn ligger 37 km sørøst for Zhengzhou. Den ble åpnet 28. august 1997 som den til da 21. internasjonale lufthavn i Kina. Den ble bygd for å erstatte Zhengzhou Dongjiao lufthavn, som ligger rett innved Zhengzhous sentrum.
Verdenscupen i skiskyting 1980/81
Verdenscupen i skiskyting 1980/81 ble arrangert av UIPMB (Union Internationale de Pentathlon Moderne et Biathlon). Sesongen startet 15. januar 1981 i Jáchymov i Tsjekkoslovakia, og ble avsluttet 5. april 1981 i Hedenäset i Sverige.
Kalender
*Stafettene var ikke tellende i verdenscupen.
Helmut Kohls femte regjering
Helmut Kohls femte regjering var Forbundsrepublikken Tysklands regjering fra 15. november 1994 til 27. oktober 1998. Den var en koalisjonsregjering mellom CDU/CSU og FDP, og ble ledet av forbundskansler Helmut Kohl (CDU).
Endringer
Nesta Carter
Nesta Carter (født 10. november 1985) er en jamaicansk friidrettsutøver som konkurrerer i sprintløp.
Han deltok i junior-VM 2004 der han ble utslått i semifinalen på 200 meter. Jamaica fikk sølv på 4 x 100 meter, der Kawayne Fisher, Kevin Stewart, Andre Wellington og Remaldo Rose løp i finalen. Carter løp i semifinalen.
Under VM 2007 i Osaka deltok han på 100 meter, her ble han også slått ut i semifinalen, der han kom på sjuendeplass i sitt heat. Han løp også tredje etappe på Jamaicas strafettlag på 4 x 100 meter, der laget tok sølv, bare 11 hundredels sekund bak vinnerlaget USA.
I 2008 vant Carter Golden League-stevnet i Berlin. Han deltok i Sommer-OL 2008 der han løp på Jamacias stafettlag på 4 x 100 meter sammen med Michael Frater, Asafa Powell og Usain Bolt. Laget tok gull på ny verdensrekordtid, 37,10, men i 2017 ble laget fratatt sine gullmedaljer etter at Carters dopingprøve hadde gitt positivt utslag etter å ha blitt testet på nytt.
Etter OL i Beijing i 2008 ble Carter utnevnt til offiser av Utmerkelsesordenen.
Ved VM i friidrett innendørs 2012 tok han sølv på 60 meter, bak Justin Gatlin. Carter løp på 6,54.
Fantoft stavkirke
Fantoft stavkirke er en en treskipet langkirke med hevet midtrom og utvendig svalgang, som står i bydel Fana i Bergen. Dagens stavkirke på plassen er en replika som ble reist i 1997, siden den autentiske kirken som sto her brant ned til grunnen 6. juni 1992. Kirken som brant var opprinnelig Fortun stavkirke og ble flyttet til Fantoft fra Fortun i Luster kommune i Sogn i 1883, hvoretter den fikk navnet Fantoft stavkirke. Fortun stavkirke ble opprinnelig reist i Luster omkring år 1170. Den ble fullstendig renovert etter model av Borgund stavkirke da den ble gjenreist i Fana.
Fortun stavkirke
Fortun stavkirke ble trolig opprinnelig reist på Fortun i Luster omkring år 1170, men nevnes første gang i skriftlige kilder i 1323. Det sies også at den har vært flyttet en gang tidligere, og at den muligens først har stått på Bolstadmoen i Skjolden, men dette har ikke latt seg verifisere. Henrik Ibsen skal ha passert kirken i 1862 på sin ferd gjennom Fortunsdalen. Konsul Fredrik G. Gade kjøpte middelalderdelen av kirken og flyttet den deretter i deler til Fantoft i Bergen, der den ble restaurert og gjenreist etter modell av Borgund stavkirke i 1883. Verken vesttårnet eller koret ble med til Bergen. Arbeidet med gjenreisingen ble ledet av konservator Anders Lorange, men det hevdes at det var ei temmelig hardhendt restaurering. Lorange overvåket også arbeidet med å føre kirken med båt til Bergen.
Det ble brukt tømmermenn fra Sogn, og foruten Lorange var også Joakim Mathiesen arkitekt. Fortunkirken var blitt forandret en del i tidens løp og hadde blant annet fått nytt kor av lafteverk, og dessuten vesttårn etter ombygginger på 1600-tallet. Men på Fantoft ble nyere tilføyelser utelatt og kirken ble rekonstruert slik man trodde den hadde vært opprinnelig. De delene som manglet ble laget slik en trodde de hadde vært, med andre stavkirker, spesielt Borgund stavkirke, som modell. I 1940 dokumenterte imidlertid arkitekt Kristian Bjerknes at rekonstruksjonen var basert på flere feiltolkninger.
Brann og rekonstruksjon
Det ble straks kunngjort at en ny stavkirke skulle gjenoppbygges. Senere brant også en garasje som oppbevarte delene av kirken som var blitt reddet under brannen.
Arkitektene J. L. Andersen og K. H. Irgens ledet arbeidet med gjenoppbyggingen av stavkirken. Prosjekt- og byggeledelse ble utført av ingeniør Egil O. Laastad. Kirken ble oppført som en tilnærmet replika av den brente rekonstruksjonen, men ikke utført prosessuelt autentisk. Gjenoppbyggingen var en utfordring for byggmester og tømrer ettersom det ikke var blitt bygget stavkirker i Norge på mange hundreår, og den eksisterende byggekunnskapen var beskjeden. De fleste bygningsdelene ble også laget på stedet etter oppmålinger og eksisterende tegninger. Det ble brukt tømmer av 400 år gamle furutrær fra Kaupanger i den nye kirken.
Krusifikset i koret er skåret ut av Sven Valevatn og malt av Solrun Nes. Det var svært lite som kunne brukes fra den gamle kirken, men en ønskestein, muligens en relikvie, som finnes i den ene veggen og korset på alteret skal være fra den opprinnelige kirken. Det var heller ikke mulig å rekonstruere veggmalerier som var i kirken før brannen.
Nåværende eier, familien Horn, bekostet gjenoppbyggingen av den nye stavkirken som ble fullført og vigslet i 1997.
Utenfor kirken står et steinkors fra Tjora på Sola. Korset som står utenfor Bergen Museum kommer også derfra.
Katharina Otte
Katharina Otte (født 29. mai 1987) er en tysk landhockeyspiller. Hun representerte landet sitt under Sommer-OL 2012 i London, der hun endte på sjuendeplass med det tyske landslaget.
Nils Liedholm
Nils Liedholm (født 8. oktober 1922 i Valdemarsvik, død 5. november 2007 Cuccaro Monferrato, Piemonte i Italia) var en svensk/italiensk fotballspiller og trener. Han var på 1950-tallet en del av den legendariske trioen «Gre-No-Li» som spilte for AC Milan.
Liedholm fikk sitt gjennombrudd i IFK Norrköping som ble svenske mestere i 1947 og 1948. Hans innsats ga ham en plass på, og han var en av de nøkkelspillerne under sommer-OL 1948 i London, hvor Sverige vant gull. Denne prestasjonen ledde til at trioen Liedholm, Gunnar Gren og Gunnar Nordahl ble profesjonelle fotballspillere i Italia hos AC Milan. Trioen Gre-No-Li ble legendariske i klubbens historie. Milan vant den italienske ligaen i 1951 med det høyeste antall poeng noensinne (60) og de vant ti strake kamper hvilke fremdeles er rekord for klubben. To år etter at Liedholm kom til San Siro gjorde han en feilpasning, det var hans første i AC Milan. Liedholms egne ord etter episoden: «Mitt misstag var så oväntat att publiken gav mig stående ovationer som varade i 5 minuter.»
Liedholm spilte resten av sin aktive karriere i klubben (1949–61) med i alt 359 kamper og 81 scoringer. Han vant ytterligere 3 ligamesterskap med Milan. Han spilte også på Sveriges landslag under VM i fotball 1958. I VM-finalen scoret Liedholm det første målet mot Brasil, men Sverige tapte 5-2 mot det sterke brasiliansk laget med den unge Pelé på laget.
Etter endt aktiv karriere ble Nils Liedholm trener. Fra 1963 var han trener i blant annet Milan i tre sesonger, i 1979 vant de sitt tiende ligagull. Hellas Verona FC i to sesonger, ACF Fiorentina i to sesonger og AS Roma i fire sesonger. Roma vant sitt første seriegull på 50 år med Liedholm som trener hvilket gjorde han til en legende også i denne klubben. I 1997 trakk Liedholm seg tilbake i en alder av nesten 75 år. Han fikk kallenavnet «Il Conte», «Greven» etter sin tid i AC Milan, på grunn av sin eleganse på og ved siden av banen. Han giftet seg senere med en ekte grevinne med aner fra 900-tallet. Han ble også kalt «Il Barone», «Baronen» kallenavnet fikk han etter sin tid i Roma. Ved siden av fotball dyrket Liedholm vin. Han hadde sin egen vingård.
Adam Campbell
Adam Campbell (født 1. januar 1995 i North Shields) er en engelsk fotballspiller som spiller for Darlington. Han har tidligere spilt for Newcastle United.
Han fikk sin førstelagsdebut i Europaligaen-kampen mot Atromitos den 23. august 2012, og ble med det den yngste Newcastle-spilleren i historien til å spille i en europacupkamp. Campbells debut i serien kom mot Stoke City den 10. mars 2013 da han ble byttet inn sent i andre omgang. Han var delaktig i Papiss Cissés 2–1-scoring to minutter på overtid.
19. serierunde i 2. divisjon avdeling 3 2008
'''19. serierunde i 2. divisjon avdeling 3 2008''' startet 6. september og ble avsluttet med Lillestrøm 2 mot Fløy 7. september 2008.
Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.
U17-EM i fotball for menn 2010
U17-EM i fotball for menn 2010 ble arrangert i Liechtenstein i 2010.
Helge Holden
Helge Holden (født 28. september 1956 i Oslo) er en norsk matematikkprofessor og har særlig arbeidet med ikke-lineære partielle differensialligninger og matematisk fysikk.